
Z A P I S N I K
30. sjednice Vijeća Mjesnog odbora „Ban Keglević“
13. studeni 2023.
 u prostoru MS Ban Keglević, Bleiweisova 24 
s početkom 18:00 sati

NAZOČNI ČLANOVI VIJEĆA:

Kristina Cencelj, Milena Kramer, Mirjan Saračević, Luka Saračević, Ivan Nakić, Tomislav Uršić i Vesna Žulj
Predsjedava Tomislav Uršić, predsjednik Vijeća.

Zapisnik vodi Tomislav Uršić.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 30. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika  29.  sjednice.

Kristina Cencelj  predlaže dopunu dnevnog reda toč. 5. Postava 13  koševa za otpatke na  području MO „Ban Keglević“ i toč. 4. Rasprava o usklađenosti projekta i realizacije biciklističke staze kroz MO „Ban Keglević“ s GUP-om.  
Predsjednik promijenjeni dnevni red daje na glasovanje.
Vijeće jednoglasno donosi
           DNEVNI RED

1. Slovenska ulica k. br. 3, postavljanje prometnog znaka „zabrana parkiranja“ kod boksa za spremnike
2. Raskrižje ulica Grada Mainza i Janka Grahora, produljenje zelenog svjetla na semaforu za pješake
3. Ilica k. br. 125, ponovno postavljanje stupića

4. Zahtjev za povremenim korištenjem prostora mjesne samouprave, Bleiweisova 24

-DZ Zagreb Zapad- grupa za potporu dojenja
       5.  Postava 13   koševa za otpatke na  području MO „Ban Keglević“

       6. Rasprava o usklađenosti projekta i realizacije biciklističke staze kroz MO „Ban  

            Keglević“ s GUP-om
        7. Informacije, pitanja i prijedlozi

Ad 1.  Slovenska ulica k. br. 3, postavljanje prometnog znaka „zabrana parkiranja“ kod boksa za spremnike

Predsjednik usmeno informira nazočne o predmetu rasprave i odlučivanja.


U raspravi sudjeluju svi.
Vijeće jednoglasno donosi

ZAKLJUČAK

                           o postavljanju prometnog znaka „zabrana parkiranja“ 
                           uz zatvoreni spremnik na javnoj površini, Slovenska  ulica k. br. 3

1. Vijeće Mjesnog odbora „Ban Keglević“ traži da se postavi prometni znak zabrana parkiranja uz zatvoreni spremnik na javnoj površini  u  Slovenskoj ulici kod k. br. 3.
2. Kod zatvorenog spremnika su  vozila konstantno parkirana na dijelu  koji nije predviđen za parkiranje.
3. Ovaj zaključak se dostavlja  Vijeću Gradske četvrti Črnomerec.

Ad 2. Raskrižje ulica Grada Mainza i Janka Grahora, produljenje zelenog svjetla na semaforu za pješake
Predsjednik usmeno informira nazočne o predmetu rasprave i odlučivanja.

U raspravi sudjeluju Vesna Žulj, Kristina Cencelj i Milena Kramer.
Vijeće jednoglasno donosi

ZAKLJUČAK
              o produljenju semaforskog intervala za pješake na
                      raskrižju ulica Grada Mainza i Janka Grahora
1. Vijeće Mjesnog odbora „Ban Keglević“ traži da se produlji semaforski interval za pješake na raskrižju ulica Grada Mainza i Janka Grahora.
2. Ovaj zaključak se dostavlja  Vijeću Gradske četvrti Črnomerec.

Ad 3.  Ilica k. br. 125, ponovno postavljanje stupića
Predsjednik usmeno informira nazočne o predmetu rasprave i odlučivanja.

U raspravi sudjeluju Tomislav Uršić, Ivan Nakić, Luka Saračević i Mirjan Saračević.
Vijeće jednoglasno  donosi

ZAKLJUČAK

o postavljanju stupića u Ilici 
1. Vijeće Mjesnog odbora „Ban Keglević“ traži da se ponovno postave stupići koji nedostaju na nogostupu u Ilici k. br. 125 i na još dvije lokacije južne strane Ilice, između Reljkovićeve i Slovenske ulice.
2. Ovaj zaključak se dostavlja  Gradskom uredu za mjesnu samoupravu, promet, civilnu zaštitu i sigurnost i Vijeću Gradske četvrti Črnomerec.

Ad 4. Zahtjev za povremenim korištenjem prostora mjesne samouprave, Bleiweisova 24

-DZ Zagreb Zapad- grupa za potporu dojenja

 Predsjednik usmeno informira nazočne o predmetu rasprave i odlučivanja.


U raspravi sudjeluju svi. 

Vijeće jednoglasno  donosi

                                                              Z A K L J U Č A K

                         o povremenom  korištenju prostora mjesne samouprave

1. Domu zdravlja Zagreb Zapad (grupa potpore dojenju) odobrava se povremeno korištenje prostora u objektu koji koristi Mjesni odbor  „Ban Keglević“, Bleiweisova 24, u terminu 2. utorak u mjesecu ponedjeljkom od 11:30 do 13:30 sati.

2. Prostor  iz točke 1. ovog zaključka, koristiti će DZ Zagreb Zapad.

3. DZ Zagreb Zapad se obvezuje se postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju

Ad 5.  Postava 13 koševa za otpatke na  području MO „Ban Keglević“

Predsjednik usmeno informira nazočne o predmetu rasprave i odlučivanja.
Kristina Cencelj prilaže kartu sa označenim lokacijama za postavom 13 koševa. 


U raspravi sudjeluju svi. 

Vijeće jednoglasno  donosi

ZAKLJUČAK

o postavi 13 koševa za otpatke na  
području MO „Ban Keglević“
1. Vijeće Mjesnog odbora „Ban Keglević“ traži postavljanje 13 koševa za otpatke na području MO „Ban Keglević“.

2. Ovaj zaključak se dostavlja Vijeću Gradske četvrti Črnomerec.
Ad 6.  Rasprava o usklađenosti projekta i realizacije biciklističke staze kroz MO „Ban  

            Keglević“ s GUP-om

Na zahtjev vijećnice Kristine Cencelj vijeće je raspravljalo o projektu i izvedenom stanju nove biciklističke staze u Ulici grada Mainza.
Predsjednik otvara raspravu.


U raspravi sudjeluju svi. 

Vijeće većinom glasova (6 ZA i 1 PROTIV)  donosi

ZAKLJUČAK
o usklađenosti projekta i realizacije biciklističke staze

 u Ulici grada Mainza

1. Vijeće Mjesnog odbora „Ban Keglević“ sukladno članku 23. Poslovnika o radu, traži od  Odjela za graditeljstvo Gradskog ureda za obnovu, izgradnju, prostorno uređenje, graditeljstvo, komunalne poslove i promet objašnjenje zašto projekt izgradnje biciklističke staze nije napravljen u skladu sa zakonom o gradnji te zašto je suprotan točci 6.1.2 GUP-a.

2. Vijeće traži informaciju od Odjela za graditeljstvo je li za projekt dobivena suglasnost od Zavoda za zaštitu spomenika kulture i prirode.

3. Vijeće od Gradskog ureda za mjesnu samoupravu, promet, civilnu zaštitu i sigurnost  traži očitovanje temeljem čega je donesena odluka o ovoj trasi biciklističke staze, s obzirom da je većina građana potpisnika peticije bila protiv te trase.

4. Ovaj zaključak se dostavlja Vijeću Gradske četvrti Črnomerec.
Ad 7. Informacije, pitanja i prijedlozi

Ivan Nakić pita koliko je Podružnica Zrinjevac iz Plana malih komunalnih akcija MO „Ban Keglević“ u 2023. potrošila na održavanje javnih zelenih površina i koliko je sredstava ostalo neiskorišteno?
Ivan Nakić pita zašto su sredstva iz Financijskog plana MO „Ban Keglević“ za  2022. 
 „ostali nespomenuti rashodi poslovanja“ potrošena za nabavu svijeća i vijenaca, s obzirom da ih vijeće nije odobrilo.
Vesna Žulj traži informaciju u  kojem statusu je rekonstrukcija/uređenje Međimurske ulice, planovi i rokovi.

Obzirom da se nitko ne javlja za riječ predsjednik zatvara sjednicu.

Dovršeno u 19:30 sati.
KLASA: 024-08/23-003/2186
URBROJ: 251-13-11-3/006-23-2
Zagreb, 13. studeni  2023.

                Tomislav Uršić v. r.
	
	
	
	
	
	
	

	Članovi Vijeća
	Točka 1.

